JohanHeinsen/ENO huggingface dataset:
Viborger Samler, 1849-01-11
Efter den 8de Bulletin forfølge de Keiserlige Ungarerne. Jnsurgentstaden Babolna er indtaget; 700 Fanger faldt i Seierherrens Hænder. Fra Banatet ere indløbne Beretninger, der omtale den af Magvarerne udøvede Vandalisme. Denne rædsomme Ødelæggelses Krig er en sand Skjændsel for det 19de Aarhundrede. Efter Efterretninger fra Agram har Fæstningen Esseg overgivet sig til de Keiserlige.
Viborger Samler, 1849-01-11
Fra Frankfurt am Main skrives under 3die Jan. "Det kostbare Øieblik har man ladet ubenyttet gaae forbi Østerrig, nu paa det inderligste forenet med Rusland, har atter sin Haand med i Spillet. Hvor vil Fyrsten af Metternich gnide sine Hænder af lutter Glæde! Den tydske Eenhed, Rigsforsamlingen og andre ideologiske Drømme vil han allerede ansee som skubbede tilside. Dog endnu ville vi ei tabe Modet. De fine og listige Diplomater have denne Gang ikke saaledes som i Aaret 1815 alene det tydske Forbund at bringe istand. Vi stole paa Nationalforsamlingen og paa det store tydske Folk. Kongeriget Preussen. "Det enige Tydsklands førstefødte Søn, Kongen af Preussen, der i de slesv. holstenske Deputerede i Frankfurt finder de ivrigste Forfegtere for den tydske Keiserværdigheds Overdragelse til Preussen, har gjennem Statsministeriet, efter derom skeet Andragende fra Handelsministeren, befalet, at den afden provisoriske Regjering udstedede almindelige tydske Vexelforordning allerede skal indføres den 1ste Februar, d. A. med Lovskraft i Kongeriget Preussen.
Viborger Samler, 1849-01-11
Zeitungs Halle skriver under 1ste Jan. fra Berlin, at den preussiske Generalfiscal har endt det gamle Aar med en Handling, der geraader hans hidtil for Dagen lagte Virksomhed til Ære. Han har nemlig den 31te Decbr. 1848 undertegnet 167 Arrestdecreter imod Deputerede af den med Magtsprog opløste Nationalforsamling, som have deeltaget i Beslutningen om Skattevægringen. Denne Forholdsregel lader altsaa slutte, at man vil skride frem med Procesuhyret. Vi maae ved denne Anledning gjøre vore Læsere opmærksomme paa et høist vigtigt Punct. vælges Mænd, der befinde sig i Undersøgelsesvaretægt og deres Antal er meget stort – til Deputerede i de nye Kamre, da indtræder det beklagelige Tilfælde, at de Valgte ikke kunne begynde deres parlementariske Virksomhed førend Kammeret har decreteret deres Løsladelse af Arresten. Men vil et Kammer, fra hvilket man ved saadanne voldsomme Forholdsregler har fjernet det democratiske Element, beslutte hines Jndtrædelse? – Det er den Hovedfordeel, som Regjeringen har isinde ved sit troløse Manøver."
Viborger Samler, 1849-01-11
Nyere Efterretninger fra Berlin af 4de Jan. omtale ligeledes, at Statsministeriet har besluttet at indlede en Undersøgelse imod alle de Embedsmænd, der have deeltaget i Beslutningen om Skattevægringen og derhos tillige udbredt denne i Provindsen, ledsaget med Opfordring om at efterkomme samme. Med Vished vides, at den tidligere Deputerede Bacher er arresteret i Stolpe, ligesom ogsaa Undersøgelser paa Grund af Høiforræderi ere indledede imod Købler og Regjeringsraad Trop i Marienwerder.
Viborger Samler, 1849-01-11
Medens man hidtil med Hensyn til Valgagitationen kun bemærkede 2 væsentlig forskjellige Partier, udfolder nu ogsaa et tredie, ustridig godt organiseret og med alle Midler til Valgagitationer rigelig forsynet Parti sin Virksomhed, og det med en Livlighed og en Duelighed, som langt overgaaer de andre Partiers. Dette Parti er dannet af det høie Aristocratie og af de rige Grundbesiddere; man antog hidtil, at det var forenet med det spidsborgerlige Parti - Harkort Meusebach. Men denne Forening var kun tilsyneladende; man har i Længden ikke kunnet amalgamere sig med det conservative Borgerdømme. Hiint Parti udgjør det saa kaldte "Junkerparlement," og af dette er fremgaaet en Valgcomitee, hvori Navnene Bulow=Cummerow, Prindsen af Hohenlohe og Oberstlieutenant v. Griesheim figurere. Med denne Forening staaer i et Slags Forbindelse en nylig dannet catholsk Central forening, der allerede skal have 100 Forgreninger i Provindserne. (Catholikerne i den preussiske Stat udgjøre omtrent 2/3 af Statens Befolkning.) – Denne catholske Centralforening, ogsaa kaldet Præsteforeningen" tæller maaskee meere end 8000 Medlemmer, deels i Posen og Schlesien, deels fornemmelig i Westphalen og Rhinprovindsen. Først i det Øieblik (Kl. 4 Efterm.), da denne Tidende skulde sluttes, ankommer Hamborger=Posten. Af Nyheder fra Udlandet maae vi indskrænke os til følgende korte Meddelelser. - J Rigsdagsmødet i Frankfurt drøftedes den 4de Jan. Wesendonks Andragende om den preussiske Nationalforsamlings Opløsning og om Octroyeringen af den preussiske Forfatning. Comiteebetænkningen oplæstes. Wesendonk androg paa at samme skulde forkastes, fordi den var aldeles uklar og uforstaaelig. Om Ministeriet Brandenburg yttrede han, at Nationalforsamlingen var i sin gode Ret, da den negtede Skattebevillingen, fordi Ministeriet var et høiforræderisk. Kronen Preussen havde paa ny brudt sit Ord, Nationalforsamlingen havde gjort sig fortjent af Folket. (Lydeligt Bravo.) Ministeren Beckerath forsvarede derimod Comiteeberetningen. Med 230 Stemmer imod 202 afsloges Comiteens Andragende om – paa Grund af de stedfindende Forhold – at gaae over til Dagens Orden. Flere andre Forslag om at gaae over til den motiverede Dags orden forkastes ligeledes. Da alle Andragender saaledes bleve forkastede, skulde Sagen, efter Forsamlingens Vedtægter, gaae tilbage til Comiteen. Dette bestredes af Zacharia fra Göttingen, af Grev Schwerin fra Pommern og af Reichensperger fra Trier, samt af Røsler og Jordan fra Berlin. Omsider antoges et Forslag af Raveaur fra Køln: at gaae over til Dagsordenen, da intet andet afgjørende Resultat var at formode. Om den specielle Afstemning over sidstnævnte Resultat anføres Jntet. Bunsen ventes til Frankfurt. - Den østerrigske Note til Rigsdagen er affattet i en kold og fornem Stiil; men H. v. Gagern vil et give efter for Østerrig. O. P. A. Zeit. siger, at Tydskland maa absolut paa een eller anden Maade komme paa det Rene med Østerrig.
Viborger Samler, 1849-01-11
Breslauer-Zeit. melder i en Efterskrift fra Wien af 5te Jan., at de keiserlige Tropper ere uden Sværdslag rykkede ind i Pesth, men Efterretningen accrediteres ikke.
Viborger Samler, 1849-01-11
Den mecklenburgske Landsforsamling har erklæret, at de mecklenburgske Kamre erkjende Nødvendigheden af at den nye tydske Centralmagt overdrages arvelig til Kronen Preussen.
Viborger Samler, 1849-01-11
Fra Paris meldes under 5te Jan. En ny truende ministeriel Crisis forestaaer. Som et sikkert Tegn paa Stemningen i Nationalforsamlingen anføres, at i de nye Valg af Vicepræsidenter og Secretairer har Præsidentens Parti (Rue Poitiers) maattet vige for Partiet Cavaig nac Marrast.
Viborger Samler, 1849-01-11
Fyrst Paskewitsch Erivansky er afgaaet ved Døden.
Viborger Samler, 1849-01-11
Sangerinden Jenny Linds Nettoindtægt af hendes Ophold i England i 1848 anslaaes til over 1/2 Mill. Rdlr. Rgs.
Viborger Samler, 1849-01-11
J Polen har der viist sig en ny asiatisk Sygdom (Dump, der yttrer sig med hvide Blegner over hele Legemet, og som bortriver sine Offre med endnu større Hurtighed end Cholera.
Viborger Samler, 1849-01-11
General Wrangel har af Dronningen af Preussen til Julegave faaet en Brevpresser, hvis Knap er en Kardætschkuglefra Schleswig Holstein med den Jndskrift: "Til General v. Wrangel fra hans Dronning.
Viborger Samler, 1849-01-11
Jndenlandske Efterretninger. Den allerh. beordrede Commission ang. Hs. Majestæts Civilliste skal tillige gjøre Forslag angaaende Alt, hvad der vedkommer Ordningen af dens Forhold til Statskassen, derunder indbefattet det kgl. Theaters og Capels, de kgl. Museers og Galleriers, de kgl. Slottes og Stats secretariatet for Naadessagers fremtidige Stilling og Bestemmelse.
Viborger Samler, 1849-01-11
Af paalidelig Kilde erfare vi, at der fra den franske Regjering er ankommen en Note til Kbhvn., som paa det Bestemteste udtaler de samme gunstige Anskuelser, med Hensyn til det slesvigske Spørgsmaal og Frankerigs Garanti, som dem den forrige Udenrigsminister Bastide tidligere officielt har udtalt i en Note og som vi have meddeelt i nærværende Blad. (Fpst.
Viborger Samler, 1849-01-11
Den engelske Journal the Globe yttrer, at Fredsunderhandlingerne i det slesvig-holsteenske Spørgsmaal ikke skride tilfredsstillende frem, men tilføier derhos, at flere britiske Kjøbmænd ikke have opgivet Haabet om at bevirke, fornemmelig ved Lord Palmerstons Bestræbelser, en fredelig Overeenskomst (eine gutliche Vereinbarung). Globe omtaler et Forslag, ifølge hvilket Slesvig under Underhandlingernes Løb skulde forblive i en Tilstand af fuldkommen Uafhængighed af begge de stridende Parter. Formodentlig, siger "Børsh.", forverler den eng. Journal Forslaget med den af Danmark som Basis for Freden foreslaaede tilsyneladende Selvstændighed for Slesvig Prof. David har i Anledning af sin Udnævnelse til Over-Fængselsinspecteur frasagt sig Raadmandsposten.
Viborger Samler, 1849-01-11
Khavns Borgerrepræsentanter have i denne Anledning foreslaaet, at dette Embede ikke besættes, forinden man af Rigsforsamlingens Forhandling af Grundloven har erfaret, hvilke Forandringer Communalvæsenet i det Hele taget vil blive underkastet.
Viborger Samler, 1849-01-11
Den "Berlingske Tidende" er nu, som vi alt have berettet, i et Aarhundrede nedarvet fra Slægt til Slægt, fra Oldefaderen Ernst Henrich Berling til den nærværende Generation. J denne Anledning havde Avisens Eierinde i Søndags foranstaltet en Fest, hvortil alle de ved Tidenden ansatte Arbeidere, henved halvandet Hundrede Personer, vare indbudne. Det store Bogtrykkeri var forvandlet til en Festsal, beklædt med Gran og Blomster og smagfuldt decoreret med den danske Typographies fortrinligste Frembringelser. J den ene Ende af Salen, stod Guttenbergs colossale Buste paa en Piedestal i en Nische af Gran, medens et smagfuldt Transparent var anbragt ligeoverfor mellem Dannebrog og Typographernes Fane. Redacteuren modtog et kjært Beviis paa, at ligesom han skylder Typographerne Taknemmelighed forden Flid, Jver og Jnteresse, hvormed de ved enhver Leilighed lette ham Arbeidet, saaledes nære disse ogsaa personlig Velvillie for ham, idet et i typographisk Henseende udmærket smukt udstyret Mindeblad overraktes ham, prydet med et smukt Digt. Fru Berling modtoges ved sin Jndtrædelse med en Sang. Den Jubel, der gjenlød ved en Talers Ord, da han yttrede: at Arbeiderspørgsmaalet, dette store og vigtige Spørgsmaal, som ikke kunde skuppes tilbage, men som det var blevet den nærværende Slægt forbeholdt at løse, her var afgjort paa en ligesaa smuk som ædel Maade, idet de Overordnede havde indseet, at det laae i deres velforstaaede Jnteresse at knytte de Underordnede til sig, medens disse vidste at paaskjønne den Deeltagelse, der vistes dem, vidnede om, at man her saae et af de i vor Tid saa sjeldne Exempler paa en god og hjertelig Forstaaelse mellem Principal og Arbeidere. (Bl. T.)
Viborger Samler, 1849-01-11
Fædrelandet, har, for at forhindre at blive overfløiet, af det nye Blad "Danmark, udvidet sit Format omtrent til det Dobbelte imod før og er nu større end selve den store "Berling. Jmidlertid taber denne betydelige Udvidelse ikke lidet i sin Virkelighed ved Sætternes fortsatte stadige Brug af massive Regeletter (blind Fyldning mellem Linierne &c.), og hvad Aanden angaaer, saa er den endnu den samme kolde, beregnende og frygtsomme, der stadig har behersket Bladet i de sidste 8 Maaneder af 1848.
Viborger Samler, 1849-01-11
Foruden dets ulykkelige Project om en Deeling af Slesvig, amtaler det nu Tydsklands, d. r. vore Arvefjenders forvirrede og fjendtlige Forhold, som var det OrogonGebetets Forhold i det fjerne Nordamerica, en Tone, der mulig kan være heldig nok til at bane Veien for Udførelsen af Tschernings eneste Jdee til Danmarks Frelse: dets Tilslutning til Tydskland som dets Admiralstat. (Dvk.)
Viborger Samler, 1849-01-11
Red. af det nye Blad Danmark bekjendtgjør i Adresseavisen, at man paa Grund af Mangel paa Sættere er nødsaget at standse med videre Udgivelse af Bladet.
Viborger Samler, 1849-01-11
Dampbaaden Emma, der for kort siden ved Salg i det Fromiske Bo gik over i et Jnteressentskabs Besiddelse, er gaaet under midt i Havnen. Det skulde i en af disse Dage over til Christianshavnssiden for at sættes paa Land til Maskin=Reparatur og vilde ved Dampkraft forcere sig gjennem den formeentlig tynde Jis, men ankommen midt paa Strømmen, sprængtes Kjedelen og Baa(Aalb. Av.) den med hele sit Jnventar sank. Bornholms Jndvaanere have gjennem deres Øvrighed tilbudt Regjeringen, i Tilfælde af Krigens Fornyelse, et frivilligt Corps af Øens udvalgte Mandskab til Fædrelandets Tjeneste. At dette Tilbud er blevet modtaget, er der vel ingen Tvivl om.
Viborger Samler, 1849-01-11
Fra Kiel skrives under 2den Jan. Medens vi allerede for længe siden have erfaret af Bladene, at i den nordlige Deel af Slesvig flere dansksindede Bønder have vægret sig ved at betale Krigsskatten, saa turde det dog ikke være almindeligt bekjendt, at vi ogsaa i Holsteen have en Reniettent, hvis Vægring turde være af langt større Betydning i politisk Henseende. Landgrev Wilhelm af Hess sen Kassel, Kjøbenhavns Gouverneur og Christian den Ottendes Svoger samt Fader til den præsumtive Thronarving, eier paa den holsteenske Østkyst de herlige Godser Pauker, Schmoer, Hohenfelde og Clampe, for hvilke endnu ikke er erlagt Grund- og Hypothekskat. Der er derfor anordnet militair Execution. 8 Dragoner finde sig ret vel tilfredse ved Opholdet paa Landgrevens Godser. Med Januar Maaneds Slutning udløber Executionen, hvorpaa Udpantningen begynder. Fra Hertugdømmerne intet Nyt med Dagsposten; ikke engang Noget, der ligner en Bekræftelse af de i "Bsh." indeholdte løgnagtige Beretninger om Als's Rømning. Efter Hamb. Corspd. melder Alt. Merc. om dette Anliggende: Efter temmelig sikkre Efterretninger vare de danske Tropper paa Als for en stor Deel beskjæftigede med deres Jndskibning; man veed ikke om paa Grund af en Note fra London eller af Forsigtighed ved den tiltagende Frost, der let kunde gjøre det umuligt at forsyne en saa betydelig Magt med Proviant.
Viborger Samler, 1849-01-11
Sønderborg, den 1ste Januar. Generalcommandoen paa Als har i Dagsbefalingen af 31te Decbr. bekjendtgjort Følgende: Da endeel Borgere og Beboere i Sønderborg have i en Adresse til den oprørske Regjering paa en fræk Maade givet deres mod Konge og Fædreland, forræderske Sindelag tilkjende, saa blive herved deres Navne bekjendtgjort, for at enhver Militair saavidt muligt kan vogte sig for Samqvem med disse Personer og derhos være opmærksom paa deres Færd. Herpaa følge 41 Navne, blandt hvilke Pastorinde Prehn med Frøken Datter. Til Slutning hedder det: Muurmester Pruss, som efter al Sandsynlighed er Adressens Ophavsmand, har taget (Sønderb. Ugebl.) Flugten.
Viborger Samler, 1849-01-11
Det synes som om den hertugelige Familie belaver sig paa en længere Fraværelse, thi fra Gravensteen Slot, bortføres baade Løst og Fast, hele Fragtvognslæs.
Viborger Samler, 1849-01-11
Hvorledes Schleswigholsteinerne respectere Vaabenstilstanden, kan efterstaaende Tilfælde atter afgive Beviis for Natten imellem den 27de og 28de Decbr. kom en Patrouille schleswigholsteinske Dragoner til den 1/2 Miil østen for Ribe beliggende, af lutter jydsk Territorium omgivne, riberhuusiske Kro paa Tved Mark, hvor de ved Hjælp af en Løgte foretog Undersøgelse og tilsyneladende anstillede Eftersøgning om nogle forsvundne Heste, formodentlig de Samme, som Dagen iforveien vare forsvundne fra Gram. Det er ikke blot Territoriet, hvorpaa det er tilladt slige Patrouiller at bevæge sig, som her er overskredet, men det er tillige en fræk Krænkelse af Eiendoms- og Huusfreden, man har gjort sig skyldig i. (Ribe A.) - J f. Blad læses følgende mystiske Annonce: "Paa det bevidste Sted i Hvidding Herred kan nu hver Dag erholdes Geværer, Kugler og Krudt til Brug for Landstormen, helst fra om Aftenen Kl. 4. Taushed og Standhaftighed; Haderslev har faaet et Corps holsteenske Jægere, deriblandt mange Subjecter, som i Sommer vare Friskarefolk. Disse lægge endnu stadig deres Ryggesløshed for Dagen.
Viborger Samler, 1849-01-11
Natten til den 31te Decbr. indfandt de sig for den bortflygtede Red. Kochs Bopæl og nedtoge hans Skilt over Døren, som alle fjendtlige Tropper hidtil fredelig havde ladet hænge, sloge en Deel Vinduer itu, slæbte Skiltet i Triumf til en Udkant af Byen, hvor de søndersloge det. (Dvk.)
Viborger Samler, 1849-01-11
Som bekjendt var det ved en af de slesvigholsteenske Tropper foretagen Recognoscering imod Byen Rinkenis den 4de April, at den første danske Mand faldt for en Forræders Kugle. Denne Mand var Jægeren Seier Steffensen Botterup af Veile Amt. Paa hans Grav have de dansksindede unge Folk i Rinkenis, navnlig Tjeneste karlene, sat et Trækors med følgende Jndskrivt: Første Offer for Fædrelandet i Krigen 1848, Seier Steffensen, Botterup fra Veile Amt, 1ste Jægercorps 4de Compagni faldt i Rinkenes Overby, den 4de April 1848. 1 Mos. Bog, 50, 44. See jeg døer, men Gud skal være med Eder. Fred med Dig, vor Broder "Seier", Hist Du Seirens Palme eier! Thi Dit Løsen var for sand: Gud og Konge, Fædreland,
Viborger Samler, 1849-01-11
J det gaadefulde Møde Kjækt for os Du stred og døde. Under Jndsendt læses i Ringk. Av." Følgende: Der skal, efter Rygtet, i den senere Tid og navnlig siden Sessionsplacaterne til den om faa Dage afholdende Session udkom, være skeet ikke faa Salg af Eiendomme til Saadanne som Udskrivningen efter Placaterne vil komme til at ramme. Det var derfor ønskeligt om den høitærede Præses i Sessionen, i Forening med Krigscommissairen, samt en udenfor alle Forholde staaende Forhørsdommer, ville ved forefaldende Leilighed tage Anledning til alvorlig at undersøge hvorvidt de afsluttede Handeler ere pro forma eller ikke; thi et høist sørgeligt Tidens Tegn vilde det dog være, hvis Bondestanden, – i samme Øieblik som den ved sine Repræsentanter i Rigsdagen med alderes Styrke søger at gjøre Statens øvrige Befolkning deelagtige i den paa sig hidtil ene hvilende Værnepligsbyrde, hvortil de forøvrigt har fuldkommen Ret, – ved alle ulovlige Midler p. forma Handel og Bedragerie ville unddrage sig for Udskrivning og i Farens Dage holde sig fra Fædrelandets Forsvar."
Viborger Samler, 1849-01-11
Udnævnelser og Entledigelser. Under 4de d. M. har Hs. Maj. Kongen, efter Ansøgning paa Grund af Svagelighed, i Naade og med Pension entlediget Etatsraad og Toldinspecteur Feddersen, Dom. og R. af D., af Told- og Consumtionsvæsenets Tjeneste og under f. D. allernaadigst beskikket const. Told- og Consumtions-Jnspecteur i Horsens, Capitain C Anthon, R. af D., const. Consumtions Jnspecteur i Slagelse, J. C. F. Holck, og const. ConsumtionsForvalter i Skanderborg, Capitain J. Sletting, til at være resp. virkelig Told-Jnspecteur i Horsens, virkelig Consumtions Jnspecteur i Horsens og virkelig Consumtions-Forvalter i Skanderborg. Under f. D. er Cand. juris, Volontair under Udenrigsministeriet, Hagemann allern, udnævnt til Kammerjunker. Under 5te f. M. er Reisestald- og Landstutmester Amb. J. F. v. Bardensleth allern, udnævnt til Overstutmester, og bliver denne Udnævnelse at regne fra Datum af Overskjænk Greve C. Danneskjold-Samsøes Entledigelse som Overstutmester, den 12te August 1848. Under f. D. er Landinspecteur P. G. T. Birk allern, beskikket til 1ste Fuldmægtig i Matricul-Contoiret under Jndenrigsministeriet. Under f. D. er Landvæsenscommissair N. Langballe til Dronningborg beskikket til istedetfor afdøde Proprietair Juul til Kjellerup at være Medlem af Tiendecommissionen for Randers Amt. – Fremdeles er under samme Dato Over- og Land-Stutmester Kmh. J. F. v. Bardensleth allern, udnævnt til virkelig Staldmester med Bi behold af hans Characteer som Reisestaldmester fra 1ste Jan. 1849 at regne. Under f. D. er Fuldmægtig ved Stald-Etatens Contoir Kammerraad P. C. Bussigel allern, beskikket til Stald skriver og Copiist i bemeldte Contoir Cand. philos. N. Engel bart til Fuldmægtig i Contoiret, begge Udnævnelser fra 1ste Januar 1849 at regne. Under 4de f. M. er Figurantinde ved det kongl. Theater, Madame R. Petersen, fød Lund, paa Ansøgning, formedelst Svagelighed, med Pension entlediget, fra 1ste Januar 1849 at regne.
Viborger Samler, 1849-01-11
Kjøbenhavns Børs-Cours, den 5te Januar. Hamborg 2 M. - a vista 200. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 195 Rbd. (Sg.) 4 pCt. Kgl. Obligationer (uden Renter) 90 1/2 Rbd. (Sg.) Nationalbank=Actier 144 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane-Actietegning 41 1/2 Species. (Sælgere). Øst-Gothlands Panteobligationer af 1846 ved Hambro & Søn 95 i Banco. (Sælgere.)
Viborger Samler, 1849-01-11
Coursefterretninger, Paris, den 5te Januar. Børsen flauCourserne vegne uden reel Grund. 3 pCt. 45. 75, 5 pCt. 75. 35.
Viborger Samler, 1849-01-11
London, den 5te Januar. 3 pCt. 89, ogsaa fremmede Fonds mere eller mindre matte.
Viborger Samler, 1849-01-11
Hamborger Børscours, den 5te Januar, Bordeaur 3 Md. 183 1/5 Lond. 3 Md. 13 Mk. 9 s.; Amsterdam 2 M. 35. 60. slesv. holst. Species 1/2 Agio; Louis- og Frederiksd. 11 Mk. 3 3/5 s. pr. Stk. i Banco; dansk grov Cour. 25 1/2. Skillings-Stkr. 25 1/2 a 26 1/2, nye 3/4 Stkr. f. f. 51 pCt. slettere end Banco.
Viborger Samler, 1849-01-11
Skibs=Efterretning. Skonnerten Main", Capt. Henderson, som mellem den 26de og 27de Decbr. var stødt paa den inderste Revle paa Nordsiden af Agger=Kanalen, er det atter lykkedes at faae flot, og den er lykkelig igjen ankommen til Thisted, for at repareres. (Th. Av.)
Viborger Samler, 1849-01-11
Døde. Kjøbenhavn: Fru J. M. Bagger, f Crone, 65 Aar; Ane Margr. Ripperger, f. Hvidt; Henriette v. Eggers, Cecilie Ellingsen, f. Hansen, 79 Aar; Grosserer M. L. Nathansons Hustru, Esther, f. Herfort; Enkefrue Jnger Elisabeth Rist, f. Hyssing, 74 Aar; Johan Peter Debusmann, 49 Aar; Skolebestyrer Møllers Hustru, Maria Cecilie, f. Eltong, 30 Aar; Jfr. Susanne Marie Nielsen, 79 Aar; Marie Dorthea Olden stedt, 33 Aar; Skibscapitain Fischers Enke, Anna Augusta, f. Bertelsen, 86 Aar; M. A. Bendixen, 75 Aar; Emmerenze Kirstine Scholdan, f. Laulund, 62 Aar; Kleinsmedsvend ElefOlsen Vinge, 50 Aar; Hanne Dorothea Jacobsen. - Søbade anstalten: Mathilde Charlotte Eleonore Bæhr, 16 Aar. - Lyngby. Forhenværende Postmester Hvidts eneste Søn, Lauritz Hvidt, 24 Aar. - Helsingør: Assistent ved Øresunds Toldkammer, Adolph Lund, 26 Aar. - Hillerød: Mette Chrestence Benthin, f. Bomann, 65 Aar; Helene Charlotte Amalie Fleischer, f. Meyer, 55 Aar. - Holbek. Sophie Gustavns, f. Berth, 86 Aar. - Svendborg: Dorothra Dein, 53 Aar. - Nyborg: Henriette Christiane Aarslef, 21 Aar. - Faaborg: Kjøbmand Sanders Enke, Elisabeth, f. Bekker, 52 Aar. - Kjerteminde, Kjøbmand Johan Otto Cappelen, 47 Aar. Horsens: Kammerraad Jacob Møller, 76 Aar; Catharina Elisabeth Martinussen, 16 Aar. - Aalborg: Elmine Kirstine, Kjersgaard, 19 Aar; Skomagermester Peder Thygesen Poulsen. - Hjørring: Procurator og Strandingscommissionair Niels Westerby, 61 Aar.
Viborger Samler, 1849-01-11
AVERTISSEMENTS. At Told- og Consumtions-Underbetjent Jacob Lorentzen heri Byen, efter længere Tids tiltagende Stagelighed, den 6te denne Maaned, ved Døden er afgaaet hans Alders 64de Aar, bekjendtgjøres herved paa hans fraværende Søns Vegne for hans øvrige Slægtninge og Venner. Viborg, den 12te Januar 1849. Walsøe.
Viborger Samler, 1849-01-11
Told- og Consumtionsforvalter.
Viborger Samler, 1849-01-11
Bekjendtgjørelse. Remontecommissionen opholder sig, for at gjøre Jndkjøb af Cavallerieheste: J Randers fra 12te til 21de Januar 1849. J Aarhuus fra 22de til 28de Januar 1849. Da Hestene strax skulde tages i Brug, maa de være i kraftfuld Foderstand, stærke af Been, af Alder 5 a 6 Aar og af Størrelse 10 Qvarteer, 1 a 3 Tom., foruden disse Egenskaber maae Hestene, for at ventes antagne, have en til deres Bestemmelse svarende Bygning, rene Been, samt et godt, lige og let Fodskifte. Heste af enhver Farve kjøbes, men ingen magre Heste. - Sælgerne forpligtes til at indestaae for alle usynlige Feil, saasom: Koller, Ange og Krybbebiden, m.m. Kolding, i Remonte-Commissionen, den 21de Decbr. 1848. Bardensleth. Rosenkrantz. Düring.
Viborger Samler, 1849-01-11
Creas Lærreder.